Mart Laidmets

Mart Laidmets (sündinud 8. juulil 1975) on Eesti endine riigiametnik.

Mart Laidmets lõpetas 1993. aastal Noarootsi Gümnaasiumi 1. lennu.Raigla, Malle-Liisa. Haridusministeeriumi kantsleriks saab Mart Laidmets. Lääne Elu, 24. jaanuar 2019. 2000. aastal lõpetas ta Tartu Ülikooli ajaloo erialal. Aastatel 2001–2002 täiendas ta end stipendiaadina Uppsala Ülikoolis.

Ta oli Koonderakonna juhatuse liige ja noorteühenduse esimees, ajavahemikul 1994–1995, 1996–1997, 1999–2001 töötas erakonna Riigikogu fraktsiooni nõunikuna, aastatel 1997–1999 peaminister Mart Siimanni abina.

Aastatel 2002–2009 töötas ta Rektorite Nõukogu tegevsekretärina. 

2009. aastal sai temast Haridus- ja Teadusministeeriumis kõrghariduse osakonna juhataja. Aastatel 2013–2018 töötas ta Haridus- ja Teadusministeeriumi üld- ja kutsehariduse ning noortevaldkonna ja koolivõrgu asekantslerina.Haridusministeeriumi asekantsler Mart Laidmets lahkub ametist. ERR, 26. juuli 2018. 2018. aasta augustist oli ta Sihtasutus Innove juhatuse liige. Alates 25. jaanuarist 2019 kuni 8. augustini 2021 oli Mart Laidmets Haridus- ja Teadusministeeriumi kantsler. 
https://www.ohtuleht.ee/1071624/mart-laidmets-asus-toole-juhina-eesti-keskkonnateenustes
Alates 9. augustist 2021 oli ta Haridus- ja Noorteameti peadirektori asetäitja peadirektori ülesannetes, olles vahetanud selles ametis välja ametit esimesel tegutsemisaastal juhtinud Ulla Ilissoni.Augustist juhita olnud haridus- ja noorteamet saab konkursiga uue peadirektori. Postimees, 4. oktoober 2021. Haridus- ja teadusministeerium vabastas ta sama aasta 1. detsembrist ametist, heites talle ette volituste ületamist.Haridusministeerium vallandab HARNO juhi kohusetäitja Laidmetsa. ERR, 17. november 2021.

Tartu halduskohus tunnistas 20. juulil 2022 haridus- ja teadusminister Liina Kersna vastava käskkirja õigusvastaseks ning muutis ka teenistusest vabastamise aluse vabastamiseks avaliku teenistuse seaduse paragrahvi alusel, mis puudutab teenistustähtaja möödumist. Kohtuotsus on jõustunud.

2022. aastal asus ta tööle AS Keskkonnateenused Lõuna regiooni juhina.https://www.ohtuleht.ee/1071624/mart-laidmets-asus-toole-juhina-eesti-keskkonnateenustes

Viited

Kategooria:Eesti riigiametnikud
Kategooria:Sündinud 1975